הליקון (חברה)

הליקון או הליקון מיוזיק (באנגלית: Helicon Music) היא חברת תקליטים ישראלית אשר נוסדה בשנת 1985. מייסדיהּ, איציק אלשיך ורוני בראון, בחרו לקרוא לה על שם ההר "הליקון" שביוון, "אשר על פי המיתולוגיה היוונית שכנו בו תשע המוזות – אלות היצירה, האמנויות והמדעים, שעיקר תפקידן היה להעניק השראה ליוצרים ובעיקר למשוררים, למוזיקאים ולפילוסופים". החברה הוקמה ב-1985 על ידי איציק אלשיך, שעבד לפני כן בחברת התקליטים והקלטות "ישראפון" ורוני בראון, ששימש לפני כן כסמנכ”ל "סי בי אס". האמנים הראשונים אותם החתימה החברה היו ריטה ורמי קלינשטיין (שעזבו את החברה ב־2007 בעקבות סכסוך משפטי). ב־1986 קיבלה החברה את הזיכיון לייצוג חברת "וירג'ין רקורדס" בישראל ואת הזכות להדפיס ולהפיץ את תקליטיה באופן מקומי. הליקון החלה בהדפסות מקומיות של כמה מן האלבומים הבולטים של שנות ה-70 וה-80 מהקטלוג של חברת "וירג'ין". המוצר הראשון מהקטלוג של "וירג'ין" בהפקת "הליקון" היה אלבום כפול של רוברט ואייט. אלבומים נוספים מהקטלוג שהפיצה בהמלחה היו "בנים ובנות" של בריאן פרי, שלושת אלבומיו הראשונים (שהוא ללא שם) של פיטר גבריאל, פס־הקול של הסרט "בירדי", אלבום כפול בהופעה חיה של להקת "ג'נסיס", שני אלבומי הבכורה של להקת "קינג קרימזון" ועוד. החברה גדלה במהירות ותוך שנים ספורות הייתה בין שלוש חברות המוזיקה הגדולות בישראל (יחד עם "הד ארצי" ו"אן.אם.סי"). בקיץ 1999 החליטה החברה להיכנס לתחום הקמעונאות, שרכשה 50% מרשת חנויות המוזיקה "צליל". במאי 2001 רכשה את מלוא הבעלות על הרשת, שהפעילה באותה עת 14 חנויות. בסוף 2007 מכרה את רשת "צליל" לרשת חנויות הספרים "סטימצקי". בסוף שנות ה-90 ותחילת שנות ה-2000 החלה החברה לסבול מירידה במכירות, עקב תפוצתם של תקליטורים מזויפים, הפצה ושיתוף של קובצי MP3 באינטרנט. בנוסף נתקלה בקשיים בגביית תשלומים מחנויות התקליטים – אחת הרשתות הגדולות במדינה, רשת "פיקדילי", פשטה את הרגל ורשת "טאוור רקורדס", הרשת הגדולה במדינה, נקלעה לקשיים. באותה עת החזיקה החברה כשליש משוק המוזיקה בישראל. במטרה להתמודד עם התופעה השקיעה החברה באתר להפצת מוזיקה דיגיטלית שהקימה חברת התוכנה הישראלית "קומברס" בשיתוף עם המתחרה חברת "אן.אם.סי". המיזם הושק בספטמבר 2000, אולם נסגר לאחר כשנה והביא למאבק משפטי נגד "קומברס". ב־2003 החלה "הליקון" לייצג בישראל את חברת התקליטים "קפיטול רקורדס". בינואר 2013 הגיעו ריטה ורמי קלינשטיין לפשרה עם "הליקון", במסגרת הליכי גישור, לפיו "הליקון" שילמה להם כ-2.5 מיליון שקל, ובנוסף קבלו השניים את כל זכויות התמלוגים על יצירותיהם שחלקו עם "הליקון". בסוף 2015 החלה החברה להוציא לאור שוב תקליטי ויניל, לאחר הפסקה של יותר מ-20 שנה. ב־2021 רכש איציק אלשיך את חלוק של רוני בראון בחברה ואחר כך מיזג אותה עם עם חברת התקליטים "ארומה מיוזיק" ליצירת "הליקון ארומה מיוזיק גרופ". הליקון מייצגת ומפיצה אמנים רבים כגון אביב גפן, שירי מיימון, יהודית רביץ ועברי לידר. כמו כן, הליקון היא היבואן והמפיץ הבלעדי של שתיים מחברות התקליטים הגדולות בעולם – EMI ו-Universal Records שמייצגות אמנים כגון ליידי גאגא, קניה וסט וג'סטין ביבר. בנוסף מפיצה הליקון בישראל את האלבומים של חברת Snapper Records האנגלית שמייצגת אמנים כגון פורקיופיין טרי, קריידל אוף פילת' ועוד. כמו כן, מנהלת הליקון תת-מותג בשם Helicon Classics, שתחתיו מופצים כותרים קלאסיים, בעיקר הקלטות של הפילהרמונית הישראלית, ומופץ ברחבי העולם על ידי הלייבל הקלאסי הבינלאומי Harmonia Mundi (אנ'). תתי-לייבל ישראלים נוספים שמופצים בישראל ומחוצה לה על ידי הליקון הם נענע דיסק, היי פידליטי, עננה, התקליט חיפה, ויזארט ותקליטי יהלום. אומנים בהווה מירי מסיקה אבטיפוס אביב גפן אבישי כהן אורן ברזילי אלון עדר אלישע בנאי וארבעים השודדים אמיר דדון אריאל זילבר אתי ביטון בן אלקיים ג'יין בורדו גלעד כהן דודו טסה דיקלה דנה עדיני דניאל סאן קריאף דניאלה ספקטור הדג נחש היהודים הפרויקט של עידן רייכל התקווה 6 יהודית רביץ יוני רכטר ירדן בר כוכבא מופע הארנבות של ד"ר קספר מוקי מיי פיינגולד מתי כספי נינט טייב סטפן לגר סקאזי עברי לידר עופר מאירי עמיר לב פבלו רוזנברג רונה קינן רז שמואלי רמי פורטיס שאנן סטריט שירי מימון שלומי שבן שלמה גרוניך קובי אפללו יאיא ללי מיקה משה יפית טסה ביג שון מטאליקה ליידי גאגא טרוי סיון קייטי פרי דף לפארד נינה סימון קט סטיבנס ג׳סטין ביבר סרז׳יו מנדז בילי אייליש הביטלס טיים אימפלה אלטון ג׳ון קווין מדונה אריק קלפטון דרייק טיילור סוויפט מארון 5 איה כורם טונה ריטה רמי קלינשטיין רוני דואני (פרשה) מדיה וקבצים בנושא הליקון בוויקישיתוף אתר האינטרנט הרשמי של הליקון ערוץ היוטיוב הרשמי של הליקון, יוטיוב הליקון, באתר בנדקמפ אודות הליקון הליקון משיבה אש: רמי וריטה תובעים אותנו כי התקליטים האחרונים שלהם נכשלו, באתר TheMarker‏, 18 ביוני 2007 יעל ולצר, בית המשפט קיבל את עמדת "הליקון" והורה לריטה ולרמי קליינשטיין לשלם הוצאות בסכום של 20 אלף שקל, באתר TheMarker‏, 12 בדצמבר 2007 בועז כהן, הלומות יום אתמול, כותרת ראשית, 23 בספטמבר 1988 שי שלו, ‏רוני בראון מהליקון נגד אן.אם.סי: "כשל ניהולי שלא משליך על התעשייה", באתר גלובס, 18 ביולי 2005 זהבה דברת, ‏הגברים פרשו, הנשים השתלטו, באתר גלובס, 6 במרץ 2000 סמדר הירש, ‏הליקון השלימה רכישת רשת צליל, באתר גלובס, 29 במאי 2001 אילנית חיות, ‏סטימצקי רכשה את רשת צליל בכ-10 מיליון שקל, באתר גלובס, 14 בנובמבר 2007 זהבה דברת, ‏ירידה של 15% במכירות תקליטורים וקלטות מתחילת השנה, באתר גלובס, 30 ביוני 1998 מיכל גרשון, ‏עכשיו קשה יותר לתפוס את הפיראטים, באתר גלובס, 23 בינואר 1997 ענבר בן ציון, MP3 - יחסי אהבה-שנאה? - חלק ב', באתר TheMarker‏, 25 בפברואר 2001 סוכנויות הידיעות, מנכ"ל הליקון אוסף שמות מחליפי קבצים, באתר הארץ, 24 בספטמבר 2003 הדס מגן, ‏כונס נכסים לרשת התקליטים פיקדילי; נדחתה בקשתה להקפאת הליכים, באתר גלובס, 20 ביולי 1999 יצחק דנון, ‏אן.אם.סי תובעת 3.6 מיליון שקל מרשת טאואר רקורדס, באתר גלובס, 14 בספטמבר 1999 חגית ברונסקי, ‏תקליט שחוק, באתר גלובס, 14 בפברואר 2001 איי אונליין, NMC רוכשת % 10 מאתר המוסיקה Music 4me של קומברס ב-200 א' ד', באתר TheMarker‏, 28 במרץ 2000 שי שלו ויצחק דנון, ‏בעלי הליקון: קומברס נישלה אותנו ממערכת למוסיקה ברשתות נתונים, באתר גלובס, 14 באוקטובר 2001 אביבה משמרי, ‏לראשונה: אן.אם.סי וקומברס ימכרו שירים באינטרנט, באתר גלובס, 3 בספטמבר 2000 אלי דניאל, רוני בראון וזאב שליק תובעים את קבוצת קומברס על נישולם מקומברס מדיה, באתר TheMarker‏, 14 באוקטובר 2001 שי שלו, ‏מנהלי הליקון ואן. אם. סי.  : "קומברס פוגעת אנושות במפעל המהווה את גולת הכותרת של חיינו המקצועיים", באתר גלובס, 14 באוקטובר 2001 מיכל פלטי, הליקון תייצג את חברת קפיטול בישראל, באתר הארץ, 27 באפריל 2003 יסמין גואטה, הסוף לסכסוך בין רמי וריטה להליקון: הליקון תשלם להם כ-2.5 מליון שקל, באתר TheMarker‏, 16 בינואר 2013 אבי פיטשון, "הליקון" חוגגת 30 עם תקליטי ויניל של אריק איינשטיין ועידן רייכל, באתר הארץ, 16 בספטמבר 2015 גולן חזני, בלעדי - הליקון וארומה מיוזיק בדרך למיזוג, באתר כלכליסט, 22 באוגוסט 2021